Невычэрпнаю крыніцаю шчасця для вучняў Хрыстуса ёсць Міласэрнасць Пана. Ніякія поспехі, найгарачэйшыя пачуцці ці кар’ера не заменяць нам шчасця, якое атрымліваем у прабачэнні нашых грахоў. Таму аўтар псальму благаслаўляе і выхваляе Пана за веліч Яго дабрадзейства, за адпушчэнні правінаў. А таксама за тое, што Бог лечыць усе хваробы сэрца. Ён ведае ўсялякія мукі нашага жыцця, для гэтага ў кожным пакаленні пасылае Майсея – Езуса, каб вырваць нас з няволі Фараона. Ён Той, Кім ёсць. Яго прысутнасць заўсёды прыносіць пэўнае збаўленне.